google/wiki40b huggingface dataset:
हीरा पन्ना

संक्षेप

हीरा (देव आनंद) रीमा (राखी) से प्रेम व फोटोग्राफी में रुची रखता है। रीमा विमान परिचारिका है और एक विमान दुर्घटना में उसकी मृत्यु हो जाती है। इसक घटना के बाद हीरा अपना काफी वक्त फोटोग्राफी में बिताता है। राजा साहब (रहमान) के साथ फोटोग्राफी करते समय उनका एक कीमती हीरा चुराकर, पन्ना (जीनत अमान) उसे हीरा के कार में छुपा देती है। जब हीरा को इस बात का पता चलता है तो वह पन्ना को पुलिस को सौंपना चाहता है| इसी बीच उसे पता चलता है कि पन्ना रीमा की छोटी बहन है।
उसके लिए दया महसूस करते हुए, हीरा उसे पुलिस को नहीं सौंपता। जबकि हीरा उसे बताता है कि वह एक विमान में रीमा से कैसे मिला, कैसे उन्हें प्यार हो गया और उसकी मृत्यु के परिणामस्वरूप कैसे उसका जीवन कट रहा है। पन्ना बताती है कि कैसे उसे अनिल (धीरज कुमार) ने लुभाया और अंततः चोरी और डकैती की अंधेरी दुनिया में शामिल होने के लिए मजबूर किया। यह सब सुनकर, हीरा याद करता है कि कैसे रीमा ने एक बार उसे उसकी बहन की देखभाल करने की कही थी। जल्द ही अनिल और उसके लोग हरि (जीवन) के साथ उस जगह पहुंचते हैं जहां हीरा और पन्ना छिपे हैं। इस टकराव की स्थिति में वे हीरे को छीनने में नाकाम होते हैं, लेकिन पन्ना को चोट पहुँचती है और वह अंततः अपने घावों के कारण दम तोड़ देती है। राजा साहब और पन्ना के पिता के साथ पुलिस पहुंचती है; हीरे चोरी के आरोप से हीरा खुद को निर्दोष साबित करता है और पुलिस सभी को गिरफ्तार करती है। फिल्म समाप्त होती है जब हीरा अपनी कार चलाता है और रीमा और पन्ना दोनों को याद करता है।
शहरी उपप्रान्त (चीन)

शहरी उपप्रान्त (चीनी: 副省级行政区, फ़ुशॅन्गजी चेन्गशी) जनवादी गणतंत्र चीन के उन नगरों को कहा जाता है जो वैसे तो किसी प्रांत का हिस्सा होने के नाते उसके प्रशासन के अधीन होते हैं, लेकिन जिन्हें आर्थिक और न्याय-सम्बन्धी मामलों में स्वतन्त्र रूप से व्यवस्था करने का अधिकार है। मिसाल के लिए शिआन शहर शान्शी प्रांत की राजधानी भी है लेकिन उसे शहरी उपप्रान्त का दर्जा भी प्राप्त है।
अवधी दिवस

अवधी भाषा दिवस प्रत्येक वर्ष को रामचरितमानस के रचयिता गोस्वामी तुलसीदास जयंती पर मनाई जाती हैं। अवध की संस्कृति, भाषा, साहित्य, लोककला, नृत्य-संगीत व परम्पराओं को फिर से प्रतिष्ठड्ढा दिलाने के उद्ड्ढदेश्य से श्रीरामचरित मानस के रचयिता महाकवि तुलसीदास की जयंती को हर वर्ष ‘अवधी दिवस’ के रूप में मनाया जाता है। भक्तिकाव्य में तुलसीदास का रामचरितमानस  (संवत 1631) अवधी साहित्य की प्रमुख कृति है।
निरपेक्ष कांतिमान

निरपेक्ष कांतिमान किसी खगोलीय वस्तु के अपने चमकीलेपन को कहते हैं। मिसाल के लिए अगर किसी तारे के निरपेक्ष कांतिमान की बात हो रही हो तो यह देखा जाता है कि यदि देखने वाला उस तारे के ठीक १० पारसैक की दूरी पर होता तो वह कितना चमकीला लगता। इस तरह से "निरपेक्ष कांतिमान" और "सापेक्ष कांतिमान" में गहरा अंतर है। अगर कोई तारा सूरज से बीस गुना ज़्यादा मूल चमक रखता हो लेकिन सूरज से हज़ार गुना दूर हो तो पृथ्वी पर बैठे किसी दर्शक के लिए सूरज का सापेक्ष कांतिमान अधिक होगा, हालाँकि दूसरे तारे का निरपेक्ष कांतिमान सूरज से अधिक है।
निरपेक्ष कांतिमान और सापेक्ष कांतिमान दोनों को मापने की इकाई "मैग्निट्यूड" (magnitude) कहलाती है।

अन्य भाषाओँ में

अंग्रेज़ी में "निरपेक्ष कांतिमान" को "एब्सोल्यूट मैग्निट्यूड" (absolute magnitude) और "सापेक्ष कांतिमान" को "अपैरॅन्ट मैग्निट्यूड" (apparent magnitude) कहते हैं।
अभिगम नियंत्रण

अभिगम नियंत्रण (access control) किसी संसाधन या प्रणाली (विशेषकर संगणक प्रणाली) तक पहुँचने व उसे प्रयोग करने पर रखे गए नियंत्रण को कहते हैं। इसके द्वारा उस संसाधन का प्रयोग और उसके बारे में जानकारी केवल उन्हीं व्यक्तियों को उपलब्ध होता है जिन्हें यह मिलने का अधिकार है। अभिगम नियंत्रण के लिए तालों, पहचान पत्र, पासवर्ड, जैवमिति (बायोमेट्रिक्स) और अन्य विधियों को प्रयोग करा जाता है।
प्रशिक्षण

प्रशिक्षण (Training) का अर्थ है, अपने आप को या किसी दूसरे को ऐसी शिक्षा देना और या कौशल विकसित करना जिससे किसी विशेष कार्य में प्रवीणता आजाय।
धिरापुर

जनसंख्या

नेपाल के २००१ का जनगणना अनुसार धिरापुर का जनसंख्या ८२१३ है। इसमै पुरुष ५२% और महिला ४८% है।
बेतालघाट तहसील

जनसांख्यिकी

तहसील के अधिकार क्षेत्र में कुल ६८ गाँव आते हैं, और २०११ की जनगणना के अनुसार इसकी जनसंख्या २१,२६५ है।
खुर्रम जहाँगीर वाटू

खुर्रम जहाँगीर वाटू एक राजनीतिज्ञ है पाकिस्तान के राष्ट्रीय विधानसभा में | वह NA-147 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
२१८८ ईसा पूर्व

२१८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनुभाव

अनुभाव का अर्थ मनोगतभाव की सूचक बाह्य क्रियायें या चेष्टाएं हैं
स्वरूपानंद सरस्वती

शंकराचार्य स्वामी स्वरूपानंद सरस्वती महाराज (जन्म: २ सितम्बर १९२४) एक हिन्दू अध्यात्मिक गुरु, स्वतन्त्रता सेनानी हैं।
हिंदुओं को संगठित करने की भावना से आदिगुरु भगवान शंकराचार्य ने 1300 बर्ष पूर्व भारत के चारों दिशाओं में चार धार्मिक राजधानियां (गोवर्धन मठ, श्रृंगेरी मठ, द्वारका मठ एवं ज्योतिर्मठ) बनाईं | जगद्गुरु शंकराचार्य श्री स्वामी स्वरूपानंद सरस्वती जी दो मठों (द्वारका एवं ज्योतिर्मठ) के शंकराचार्य हैं | शंकराचार्य का पद हिंदू धर्म में बहुत महत्वपूर्ण है, इन्हें भगवान शिव का अवतार माना जाता है | धर्म की रक्षा, हिंदुओं का मार्गदर्शन एवं भगवत् प्राप्ति के साधन आदि विषयों में हिंदुओं को आदेश देने के विशेष अधिकार शंकराचार्यों को प्राप्त होते हैं | सभी हिंदूओं को शंकराचार्यों के आदेशों का पालन करना चाहिये | वर्तमान युग में अंग्रेजों की कूटनीति के कारण धर्म का क्षय, जो कि हमारी शिक्षा पद्धति के दूषित होने एवं गुरुकुल परंपरा के नष्ट होने से हुआ है | हिंदूओं को संगठित कर पुनः धर्मोत्थान के लिये चारों मठों के शंकराचार्य एवं सभी वैष्णवाचार्य महाभाग सक्रिय हैं | स्वामी स्वरुपानंद सरस्वती जी, सांई बाबा की पूजा करने के विरोध में हैं क्योंकि कुछ हिंदू दिशाहीन हो कर अज्ञानवश असत् की पूजा करने में लगे हुए हैं जिससे हिंदुत्व में विकृति पैदा हो रही है | स्वामी स्वरूपानंद सरस्वती जी के अनुसार इस्कॉन भारत में आकर कृष्ण भक्ति की आड़ में धर्म परिवर्तन कर रहा है, ये अंग्रेजों की कूटनीति है कि हिंदुओं का ज्ञान ले कर हिंदुओं को ही दीक्षा दे कर अपना शिष्य बना रहे हैं | श्री स्वामी स्वरूपानंद सरस्वती जी का 95 वां जन्मदिवस वृंदावन में बर्ष 2018 में मनाया गया एवं यहीं उनका 72वां चातुर्मास समपन्न हुआ |

जीवन परिचय

स्वामी स्वरूपानंद सरस्वती का जन्म २ सितम्बर १९२४ को मध्य प्रदेश राज्य के सिवनी जिले में जबलपुर के पास दिघोरी गांव में ब्राह्मण परिवार में पिता श्री धनपति उपाध्याय और मां श्रीमती गिरिजा देवी के यहां हुआ। माता-पिता ने इनका नाम पोथीराम उपाध्याय रखा। नौ वर्ष की उम्र में उन्होंने घर छोड़ कर धर्म यात्रायें प्रारम्भ कर दी थीं। इस दौरान वह काशी पहुंचे और यहां उन्होंने ब्रह्मलीन श्री स्वामी करपात्री महाराज वेद-वेदांग, शास्त्रों की शिक्षा ली। यह वह समय था जब भारत को अंग्रेजों से मुक्त करवाने की लड़ाई चल रही थी। जब १९४२ में अंग्रेजों भारत छोड़ो का नारा लगा तो वह भी स्वतंत्रता संग्राम में कूद पड़े और १९ साल की उम्र में वह 'क्रांतिकारी साधु' के रूप में प्रसिद्ध हुए। इसी दौरान उन्होंने वाराणसी की जेल में नौ और मध्यप्रदेश की जेल में छह महीने की सजा भी काटी। वे करपात्री महाराज की राजनीतिक दल राम राज्य परिषद के अध्यक्ष भी थे। १९५० में वे दंडी संन्यासी बनाये गए और १९८१ में शंकराचार्य की उपाधि मिली। १९५० में ज्योतिष्पीठ के ब्रह्मलीन शंकराचार्य स्वामी ब्रह्मानन्द सरस्वती से दण्ड-सन्यास की दीक्षा ली और स्वामी स्वरूपानन्द सरस्वती नाम से जाने जाने लगे।
२१५२ ईसा पूर्व

२१५२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१५२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
किरगिज़ आला-तू

किरगिज़ आला-तू (किरगिज़: Кыргыз Ала-Тоосу, अंग्रेज़ी: Kyrgyz Ala-Too) उत्तरी तियान शान की एक पर्वत शृंखला है जो पूर्व-पश्चिम दिशा में इसिक कुल झील से कज़ाख़स्तान​ के तराज़ शहर तक चलती है। इसका पश्चिमी हिस्सा किरगिज़स्तान और कज़ाख़स्तान​ के बीच में एक प्राकृतिक सीमा भी बनता है। यह शृंखला चुय वादी को कोचकोर वादी, सूसमिर वादी और तलास वादी से भी अलग करती है। इसका सबसे ऊँचा शिखर ४,८५५ मीटर (१५,९२८ फ़ुट) लम्बा आलामूदून (Аламүдүн, Alamyudyun) पर्वत है।
शंघाई एयरलाइन्स

शंघाई एयरलाइन्स चीन की एक निजी एयरलाइन्स है जिसका मुख्य कार्यालय शंघाई शहर में स्थित है। वैसे तो यह चाइना ईस्टर्न एयरलाइन्स के पूर्ण स्वामित्व वाली सहभागी है फिर भी विलय के पश्चात भी इसने अपना अलग अस्तित्व बरकरार रखा है और इसकी अपनी खुद की वेश-भूषा और ब्रांड अभी भी कायम है।
शंघाई एयरलाइन्स घरेलू और विदेशी दोनो तरह की उड़ाने संचालित करता है। इसका लोगो एक लाल उर्ध्व रेखा पर बना हुआ सफेद क्रॅन है। इसके मुख्य आधार स्थल शंघाई पुडोंग इंटरनॅशनल एयरपोर्ट और शंघाई हॉंगक़ियओ इंटरनॅशनल एयरपोर्ट हैं। 
अपनी मूल कंपनी चाइना ईस्टर्न एयरलाइन्स के साथ ही यह स्काइ टीम नाम के एयरलाइन्स के गठबंधन में भी शामिल है।

इतिहास और विकास

शंघाई एयरलाइन्स की स्थापना १९८५ में की गयी थी। यह चीन के पहली एयरलाइन्स जिसे एक बहुआयामी निवेश के द्वारा स्थापित किया गया था और शंघाई मुनिसिपल गवर्नमेंट तथा शंघाई के स्थानीय व्यापारिक संस्थान इसके प्रमुख निवेशक थे। शुरुआत में यह एयरलाइन्स सिर्फ़ घरेलू उड़ानो तक ही सीमित थी पर ११९७ से इसने अंतरराष्ट्रीय उड़ाने भी शुरू कर दी। 
२००२ के अंत में इस को शंघाई स्टॉक एक्सचेंज में सूचीबद्ध किया गया और इसके कारण यह अपनी सेवायों के विस्तार के काबिल बन सका। २००६ में इसके मालवाहक सहायक इकाई की स्थापना की गयी। 
१२ दिसंबर २००७ को शंघाई एयरलाइन्स को स्टार अलाइयेन्स के १९वें सदस्य के रूप में मान्यता मिली जिसके कारण शंघाई के हवाई यातायात बाजार में इसकी पकड़ और मजबूत हो गयी। 
जून ११, २००९ को शंघाई एयरलाइन्स  के चाइना ईस्टर्न एयरलाइन्स के साथ विलय की घोषणा की गयी। यह विलय इस उद्देश्य के साथ किया गया था की इससे शंघाई स्थित इन दोनो एरलाइन्स के मध्य अनावश्यक प्रतिस्पर्धा को कम किया जा सकेगा और इसके कारण संसाधानो की बचत हो सकेगी. अन्य घरेलू एयरलाइन्स जैसे कि एयर चाइना और चाइना सदर्न एयरलाइन्स के साथ स्पर्धा में भी इस से सहायता मिलने की उम्मीद थी। इस कदम से शंघाई एक अंतरराष्ट्रीय उड्डयन केंद्र के रूप में स्थापित करने में भी मदद मिली। 
फ़रवरी २०१० में यह विलय संपन्न हो गया और शंघाई एयरलाइन्स को शंघाई स्टॉक एक्सचेंज से हटा लिया गया और यह चाइना ईस्टर्न एयरलाइन्स के पूर्ण स्वामित्व वाली एयरलाइन्स बन गयी। नयी संयुक्त इकाई के पास शंघाई के उड्डयन बाजार की करीब ५० फीसदी हिस्सेदारी है। 
विलय के बाद शंघाई एयरलाइन्स ने स्टार अलाइयेन्स से अपनी की सदस्यता समाप्त करने का आवेदन किया और १ नवंबर २०१० से यह स्टार अलाइयेन्स को छोड़ कर स्काइ टीम की सदस्य बन गयी।

गंतव्य

अपनी मूल कंपनी चाइना ईस्टर्न एयरलाइन्स के साथ मिलकर शंघाई एयरलाइन्स घरेलू गंतव्यों के एक विशाल क्षेत्र को कवर करती है। यह १४० से भी ज़्यादा गंतव्यों के मध्यम से ६० से भी अधिक मुख्य चीन और विदेशी मध्यम आकर वाले शहरों में अपनी सेवाएँ प्रदान करती है। इसकी अंतरराष्ट्रीय उड़ानों का प्रमुख केंद्र बिंदु होंग कॉंग, मकौ, ताइवान, जापान, दक्षिण कोरीया, सिंगापुर और थाइलॅंड है। शंघाई एयरलाइन्स, चाइना ईस्टर्न एयरलाइन्स की तरफ़ से, अपने खुद के विमानो और चालक दल के साथ शंघाई से ऑस्ट्रेलिया के मेल्बर्न एरपोर्ट के लिए भी सेवा प्रदान करता है।

कोडशेयर समझौते

स्काइ टीम के सदस्यों के अलावा शंघाई एयरलाइन्स का चाइना युनाइटेड एरलाइन्स, कोरियन एर (स्कयथेआं), और सिच्वान एरलाइन्सके साथ भी कोडशेयर समझौता है।

विमान दस्ता

मार्च २०१६ की जानकारी के अनुसार शंघाई एयरलाइन्स के पास निम्नलिखित ८२ विमान उपलब्ध थे।
प्रकार संख्या
एयरबस ए ३३०-२२० - ३
एयरबस ए ३३०-३०० - ३
बोयिंग ७३७-७०० - १०
बोयिंग ७३७-८०० - ६०
बोयिंग ७६७-३०० - ४
बोयिंग ७६७-३०० ई आर - २
इसके अलावा शंघाई एयरलाइन्स ने पाँच कॉमक ए आर २१ विमानो का ऑर्डर भी दे रखा था।
११०७ ईसा पूर्व

११०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कारगिल

मुलबेख गोम्पा

मुलबेख गोम्पा एक मठ है। यह मठ कारगिल जिले के मुलबेख में स्थित है। मुलबेख कारगिल से लगभग 45 किलोमीटर और लेह से 190 किलोमीटर की दूरी पर है। मठ तक पहुंचने के लिए खडी चट्टान और घाटी से होकर गुजरना पड़ता है। यह मठ समुद्र तल से 200 मीटर की ऊंचाई पर स्थित है। यहां स्थित भित्तिचित्र, मूर्तियां और स्मृतिचिन्ह इस मठ की शोभा को और अधिक बढ़ाते हैं। मुलबेख गोम्पा से आस-पास की खूबसूरत घाटियों का नजारा देखा जा सकता है।

शरगोल मठ

शरगोल मठ कारगिल जिले से दस किलोमीटर की दूरी पर स्थित मुलबेस में है। इस पुरानी गी-लुग पा बौद्ध मठ में कई बेहतरीन भित्तिचित्र देखे जा सकते हैं। मठ के एक मंदिर है जिसमें अवलिकेतेश्‍वर की ग्यारह हाथों वाली प्रतिमा स्थित है। इसके अलावा लकड़ी से बनी देवी तारा की प्रतिमा है। इस खूबसूरत प्रतिमा को तिब्बितयन कलाकारों ने बनाया था।

स्टोंगदे मठ

स्टोंगदे मठ पदुम के समीप स्टोंगदे में स्थित है। स्टोंगदे दूसरा बड़ा मठ है। यह काफी पुराना मठ है। इस मठ की नींव तिब्बतन योगी मारपा ने रखी थी। इस मठ में काफी संख्या में मंदिर बने हुए है। यह मठ पदुम से अठारह किलोमीटर की दूरी पर स्थित है।

नुन-कुन गिरीपिण्ड

नुन-कुम मासिफ विशाल हिमालय पंक्ति है। यह लद्दाख का सबसे ऊंचा शिखर है। समुद्र तल से इसकी ऊंचाई लगभग 7,077 मीटर है। कारगिल के दक्षिण से इस जगह की दूरी 70 किलोमीटर है। इस गिरीपिण्ड में दो प्रमुख पर्वत जिसमें पहला नुन (7,357 मीटर) और दूसरा कुन (7,087 मीटर) है। इस पर्वतों पर सुरू घाटी द्वारा पहुंचा जा सकता है।

कनिक स्तूप

कनिक स्तूप कारगिल जिले के सनी पर स्थित है। इस स्तूप का सम्बन्ध प्रसिद्ध भारतीय योगी नारूपा से है। ऐसा माना जाता है कि इन संत ने इस स्तूप के भीतर रहकर कुछ समय तक ध्यानसाधना की थी। यहां एक छोटा सा कमरा है जिसमें योगी की कंसे की मूर्ति स्‍थापित है। इस आकृति को वर्ष में केवल एक बार जुलाई माह के अंत में देखा जा सकता है। इस अवसर के दौरान एक त्‍यौहार मनाया जाता है। यह त्‍यौहार दो दिनों तक चलता है। काफी संख्या में लोग इस अवसर पर सम्मिलित होते हैं। इसके अलावा, बरदान मठ के मठवासियों द्वारा नकाब नृत्य प्रस्तुत किया जाता है।
सप्तमातृका

हिन्दुओं के शाक्त सम्प्रदाय में सप्तमात्रिरिका का उल्लेख महाशक्ति की सककारी सात देवियों के लिये हुआ है। ये देवियाँ ये हैं- ब्रह्माणी, वैष्णवी, माहेश्वरी, इन्द्राणी, कौमारी, वाराही और चामुण्डा अथवा नारसिंही। इन्हें 'मातृका' या 'मातर' भी कहते हैं।
किसी-किसी सम्प्रदाय में मातृकाओं की संख्या आठ (अष्टमातृका) बतायी गयी है। नेपाल में अष्टमातृकाओं की पूजा होती है। दक्षिण भारत में सप्तमातृकाएँ ही पूजित हैं। कुछ विद्वान उन्हें शैव देवी मानते हैं।
शीतलाप्रसाद त्रिपाठी

शीतलाप्रसाद त्रिपाठी ( ?? - जनवरी, १८९५) भारतेंदु के सहयोगी, साहित्यसेवी विद्वान् तथा हिंदी के प्रथम अभिनीत नाटक 'जानकीमंगल' के रचयिता थे। वे ग्रियर्सन के भी सहयोगी थे।

परिचय

शीतलाप्रसाद जी काशी के गोवर्धनसराय मुहल्ले के निवासी देवीदयाल त्रिपाठी के पुत्र तथा पटना कालेज के संस्कृत अध्यापक और अनेक हिंदी-संस्कृत-ग्रंथों के प्रणेता छोटूराम त्रिपाठी के अग्रज थे। इन्होंने भारतेंदु द्वारा संस्कृत से अनूदित नाटकों का संशोधन तथा परिष्कार कर उनके अनेक साहित्यिक कार्यों में हाथ बँटाया था। ये स्वयं अच्छे कवि, वैयाकरण, धर्मशास्त्री, ज्योतिषी और नाटककार थे। खड्गविलास प्रेस के स्वामी रामदीन सिंह के अनुरोध पर इन्होंने हिंदी का बृहत् व्याकरण लिखना आरंभ किया था किंतु असामयिक निधन के कारण उसे पूरा न कर सके।
उस समय जब व्यावसायिक नाटक कंपनियों का जोर था, बाबू ऐश्वर्यनारायण सिंह, उर्फ लरवर बबुआ के प्रयत्न से काशी में 'बनारस थियेटर' के मंच पर चैत्र शुक्ल एकादशी, सं. १९२५ वि. को, काशीनरेश महाराज ईश्वरीप्रसाद नारायण सिंह के आदेश से त्रिपाठी जी द्वारा रचित 'जानकीमंगल' सबसे पहले खेला गया। भारतेंदु जी ने इस अभिनय में लक्ष्मण की भूमिका प्रस्तुत की थी जिसका विवरण ८ मई, १८६८ के 'इंडिया मेल' में प्रकाशित हुआ था। यद्यपि हिंदी की पद्यप्रधान नाट्य परंपरा का निर्वाह करने के कारण इससे अभिनय नाट्य प्रणाली तथा कलात्मक उपलब्धि की आशा करना व्यर्थ है, तथापि खड़ी बोली गद्य की प्रधानता तथा अभिनेयता की दृष्टि से इसका ऐतिहासिक महत्व है। कथावस्तु, संवादयोजना आदि पर तुलसी का प्रभाव स्पष्ट दृष्टिगोचर होता है अनेक प्रसंग या तो रामचरितमानस, विनयपत्रिका और गीतावली के उद्धरणों पर आधारित हैं या वे कुछ घटा बढ़ाकर ज्यों के त्यों स्वीकार कर लिए गए हैं। इसकी नाटकीयता तथा रोचकता का श्रेय वस्तुत: 'मानस' की नाटकीय संवादयोजना को है।
जानकीमंगल के अतिरिक्त त्रिपाठी जी ने 'रामचरितावती' (१८८५ ई. में प्रकाशित), 'सावित्रोचरित्र' (१८९५ ई.), 'नलदमयंती', 'विनयपुष्पावली' और 'भारतोन्नति स्वप्न' 'करुणत्रिंशतिका' (१८९४) आदि पुस्तकें रची हैं। संभव है, भारतेंदुकृत 'नाटक' में उल्लिखित 'प्रबोधचंद्रोदय' के हिंदी अनुवादक पं. शीतलाप्रसाद भी यही हों। रामदीन सिंह की डायरी के अनुसार इनकी मृत्यु जनवरी, १८९५ में हुई।
हस्तरेखा शास्त्र

तकनीकें

हस्तरेखा शास्त्र में हाथ व्यक्ति की हथेली को "पढ़कर" उसके चरित्र या भविष्य के जीवन का मूल्यांकन किया जाता है। विभिन्न "लाइनों" ("दिल की रेखा", "जीवन रेखा", आदि) और "उठान" या (उभार) (हस्तरेखा शास्त्र), को पढ़कर अनुमानत: उनके संबद्ध आकार, गुण और अंतरशाखाओं के संबंध में सुझाव दिये जाते हैं। कुछ रिवाजों में हस्तरेखा पढ़ने वाले उंगलियों, नाखूनों, उंगलियों के निशान और व्यक्ति की त्वचा की रेखाओं (डर्मेटोग्लिफिक्स), त्वचा की बुनावट व रंग, आकार, हथेली के आकार और हाथ का लचीलापन भी देखते हैं।
एक हस्तरेखाविद् आमतौर पर व्यक्ति के 'प्रमुख हाथ' (जिससे वह लिखता है/लिखती है या जिसका सबसे ज्यादा उपयोग किया जाता है) (जो कभी-कभी सचेत मन का प्रतिनिधित्व करता है और दूसरा हाथ अवचेतन का संकेत करता है). हस्तरेखा विज्ञान की कुछ परंपराओं में दूसरे हाथ को वंशानुगत या परिवार के लक्षणों को धारण किया हुआ या हस्तरेखाविद् के ब्रह्माण्ड संबंधी विश्वासों पर आधारित माना जाता है, जिससे अतीत के जीवन या पूर्व जन्म की शर्तों के बारे में जानकारी मिलती है।
"शास्त्रीय" हस्तरेखा शास्त्र के लिए बुनियादी ढांचे (जो सबसे व्यापक रूप से सिखाया जाता है और परंपरागत रूप से प्रचलित है) की जड़ यूनानी पौराणिक कथाओं में निहित हैं। हथेली और उंगलियों का प्रत्येक क्षेत्र एक देवी या देवता से संबंधित है और उस क्षेत्र की विशेषताएं विषय के इसी पहलू की प्रकृति का संकेत है। उदाहरण के लिए, अनामिका अपोलो यूनानी देवता के साथ जुड़ी़ है; अंगूठी वाली इस उंगली की विशेषताएं कला, संगीत, सौंदर्यशास्त्र, शोहरत, धन और सद्भाव सं संबद्ध विषयों की विवेचना के दौरान देखीं जाती हैं।

विज्ञान और आलोचना

इस तरह के सच को तर्क की कसौटी पर कसने वाले लोग (स्केप्टिक्स) अक्सर हस्तरेखाविदों को कथित मानसशास्त्री की श्रेणी में रखते हैं, "कोल्ड रीडिंग" नाम की तकनीक का प्रयोग करते हैं। कोल्ड रीडिंग को एक ऐसा अभ्यास माना जाता है जिसमें हस्तरेखाविदों सहित सभी प्रकार के रेखा अध्‍ययनकर्ताओं को मानसशास्त्री के समक्ष पेश होना पड़ता है।
एक थोड़े व्यापक रूप से स्वीकार्य खोज के मुताबिक हस्तरेखा शास्त्र की सटीकता को चरित्र विश्लेषण की एक प्रणाली के रूप में स्वीकार किया गया है और अभी तक निर्णायक सबूत नहीं मिला है कि हथेली की रेखाओं और व्यक्ति के चरित्र के बीच कोई संबंध होता है। इससे परे कि विश्लेषण से तार्किक आधार पर तय किया जाये कि व्यक्ति का एक गुणसूत्र विकार से पीड़ित होना या एक निश्चित अनुपात में सांख्यिकीय समूह उनके अंकों के आधार से संबद्ध होते हैं। जीवन काल या व्यक्तित्व के प्रकार के संबंध में हस्तरेखाविद् द्वारा किए गए दावों के समर्थन में अभी तक कोई निर्णायक आंकड़ा या तथ्य नहीं पाया गया है।
नेपाल में होली

नेपाल में होली को फाल्गुन पूर्णिमा (नेपालभाषा में फागु पुन्हि) भी कहते है। नेपाल के अलग अलग स्थानों पर होली के रीति रिवाज़ों में थोड़ी बहुत विभिन्नता है। काठमांडू में इस अवसर पर एक सप्ताह के लिए प्राचीन दरबार और नारायणहिटी दरबार मैं चीर (बाँस का स्तम्भ) गाड़ा जाता है। इस चीर मैं विभिन्न रंग के कपड़े लटकाए जाते हैं। यह बाँस का स्तंभ भगवान श्रीकृष्ण द्वारा तालाब में स्नान कर रही ग्वाल-बालाओं के कपडे वृक्ष पर लटका देनेवाली कथा की स्मृति में प्रतीक स्वरूप खड़ा किया जाता है। स्तंभ गाड़ने के बाद आधिकारिक रूप से होली का आरम्भ होता है। काठमांडू में होली मैं रंग के साथ साथ मैं पानी का भी बहुत प्रयोग होता है। नेपाल के हिमाल और पहाड़ी इलाके में मुख्य होली भारत से एक दिन पहले मनाई जाती है। परंतु तराई में होली भारत की होली के दिन ही मनाई जाती है। तराई की होली का रूप बिहार की फगुआ से मिलता जुलता है। होली एक हिन्दू त्यौहार है परन्तु नेपाल में हिन्दू और बौद्ध धर्मावलम्बी (प्रायः नेवार जाति) दोनों ही इस त्यौहार को हर्षोल्हास से मनाते है।
माहजंग

माहजंग (Mahjongg) एक खेल (मात्सिऐंग) है जो चीन में आरम्भ हुआ। यह प्रायः चार खिलाड़ियों द्वारा खेला जाता है। यह खेल, अपने कुछ परिवर्तित रूप में पूर्वी एशिया तथा दक्षिणी पूर्वी एशिया में खूब खेला जाता है। अब यह यूरोप और अमरीका में भी पर्याप्त लोकप्रिय हुआ है। तास की तरह यह खेल भी कौशल, रणनीति, विश्लेषण और कुछ सीमा तक प्रायिकता (चांस) पर निर्भर करता है।
करनपुर गाँव, गभाना (अलीगढ़)

यातायात

इस गांव तक पहुंचने के रेलगाडी से सोमना रेलवे स्टेशन तथा स्वयं के वाहन/अन्य परिवहनों से अलीगढ से गभाना सोमना के रास्ते खैर रोड पर तथा पलवल से टप्पल खैर होते ह्रुये सोमना को जाने वाले रास्ते पर तथा मथुरा से आने के लिये इंगलास, गोण्डा होते हुये खैर से 10 वें किमी पर पहुंचा जा सकता है।

आदर्श स्थल

यह अत्यंत ही सुन्दर स्थान है जहां पर मां भगवती देवी साक्षात निवास करती हैं तथा यहां दूर दूर से लोग अपनी मनोकामनाओं की पूर्ति के लिये आते है। यहां वर्ष में तीन बार मेले का आयोजन भी किया जाता है। जोकि नवरात्रियों में पडने वाली नवमी को देवी मन्दिर पर मेले में भव्य आयोजन किये जाते हैं तथा एक मेला रामलीला सम्पन्न होने पर गांव में आयोजित किया जाता है। जो कि सदियों से चला आ रहा है। मेलो मे सभी आस पास के गावों के जनसमूह आते हैं तथा खेल क्रीडाओं का भी आयोजन किया जाता है।

शिक्षा

शिक्षा हेतु गांव में एक प्राइमरी पाठशाला तथा भारत पब्लिक उ0मा0वि0 है जहां पर छात्र एवं छात्राओं को शिक्षा के साथ साथ्‍ा संस्कारों का पाठ भी पढाया जाता है।
पटवारी

पटवारी या लेखपाल राजस्व विभाग में ग्राम लेवल का अधिकारी होता है। इन्हें विभिन्न स्थानों पर अन्य नामों से भी जाना जाता है जैसे:- , कारनाम अधिकारी, शानबोगरु,लेखपाल(उत्तर प्रदेश)आदि। यह भारतीय उपमहाद्वीप के ग्रामीण क्षेत्रों में सरकार का प्रशासनिक पद होता है। ये अपने हलके के भूमि सम्बंधी विवाद का निपटारा करते है। भूमि का सीमांकन, म्यूटेशन, वरासत,हैसियत प्रमाण पत्र, जाति, आय, निवास, आपदा,आदि जैसे अनेको कार्य करते हैं। ये अपने क्षेत्र का निरीक्षण के कार्य इन्ही का है।

इतिहास

पटवारी प्रणाली की शुरूआत सर्वप्रथम शेर शाह सूरी के शासनकाल के दौरान हुई और बाद में अकबर ने इस प्रणाली को बढ़ावा दिया। ब्रितानी शासनकाल के दौरान इसमें मामूली परिवर्तन हुये लेकिन प्रणाली जारी रही।
१९१८ में सभी गाँवों में सरकार  प्रतिनिधि के रूप में लेखापाल नियुक्त किये।
राजा टोडरमल जो अफगान बादशाह शेरशाह सूरी के दरबार में भू-अभिलेख का मन्त्री था, के द्वारा जमीन संबंधी कार्यो के सम्पादन के लिये पटवारी पद की स्थापना की गयी थी। पटवारी शासन एवम निजी भूमियों के कागजात को सन्धारित करता है। ब्रिटिश राज में इसे सुदृढ़ कर जारी रखा गया। आंध्र प्रदेश, कर्नाटक, पश्चिम बंगाल, उत्तर भारत और पड़ोसी देश पाकिस्तान में पटवारी शब्द प्रचलित है। गुजरात-महाराष्ट्र में 1918 तक इन्हें कुलकर्णी कहा जाता था, जिसे खत्म कर तलाटी कहा जाने लगा। तमिलनाडु में पटवारी को कर्णम या अधिकारी कहा जाता है।
गांवों में गरीब किसान के लिए पटवारी ही 'बड़ा साहब' होता है। पंजाब में पटवारी को 'पिंड दी मां' (गांव की मां) भी कहा जाता है। राजस्थान में पहले पटवारियों को 'हाकिम साहब कहा जाता था।
पटवारियों के बारे में कोई केंद्रीयकृत आंकड़ा नहीं है। राजस्थान में लगभग 12000  पटवारी पद हैं, तो मध्य प्रदेश में 11,622, छत्तीसगढ़ में 3,500, उत्तर प्रदेश में पटवारी के पद को चौधरी चरण सिंह के जमाने में ही समाप्त कर दिया गया था और अब उन्हें लेखपाल कहा जाता है, जिनकी संख्या 27,333 है। उत्तराखंड में इन्हें राजस्व पुलिस कहा जाता है और राज्य के 65 फीसदी हिस्से में अपराध नियंत्रण, राजस्व संबंधी कार्यों के साथ ही वन संपदा की हकदारी का काम पटवारी ही संभाल रहे हैं।
हालांकि तकनीकी युग में अब पटवार व्यवस्था को दुरुस्त किया जा रहा है। भारत सरकार ने 2005 में पटवारी इन्फॉर्मेशन सिस्टम (पीएटीआइएस) नामक सॉफ्टवेयर विकसित किया, ताकि जमीन का कंप्यूटरीकृत रिकॉर्ड रखा जा सके। मध्य प्रदेश के भू-अभिलेख आयुक्त राजीव रंजन कहते हैं, राज्‍य में जमीन के रिकॉर्ड का कंप्यूटरीकरण जारी है। जल्द ही ये सारे रिकॉर्ड पटवारी के लैपटॉप पर उपलब्ध होंगे. मध्यप्रदेश में CLRMP Ver 4B2 और भू-नक्शा सॉफ्टवेर के माध्यम से किसानों को खसरे-खतौनी और नक्शा की नक़ल प्रदान की जा रही है जो मध्यप्रदेश के लोक सेवा गारंटी अधिनियम २०१० के अंतर्गत प्रदान की जाती है।
पटवारियों ने अपने अधिकारों की रक्षा के लिए कई जगह एसोसिएशन बना रखी है और उन्होंने सरकार को दबाव में लाकर अपनी ताकत का एहसास भी कराया है। मध्यप्रदेश में म०प्र० पटवारी संघ (रजि० ३४७३ /७३) से संघ पंजीकृत संगठन है।
पटवारी किसानो का प्रथम प्रशासनिक प्रतिनिधि है जो किसानो की समस्या को शासन व् प्रशासन तक तथा शासन की योजनाओ को जनता तक पहुँचाता है।
मानव व्यहार

मानव व्यवहार किसी वयक्ति के विभिन्न दशाओं में भौतिक क्रिया-कलाप और प्रेक्षणीय भावनात्मक दशाओं के समूह को कहते हैं, अथवा यह मानव जाति के विविध व्यवहारों के लिए सामूहिक रूप से प्रयुक्त शब्दावली भी है। मनुष्य व्यहवार अलग अलग अवस्था में अलग अलग परिस्थितीयों के साथ बदलता रहता है परन्तु कुछ मुख्य प्रतिकिर्याओं में कोई बदलाव नहीं आता। मनुष्य का व्यवहार उसके परिवार तथा उसके माहौल के अनुसार होता है। अक्सर मनुष्य व्यवहार उसके चारो और होने वाली घटनाओ से प्रभावित होता है।
कुंद आघात

कुंद आघात (blunt trauma)

यांत्रिक बल द्वारा शरीर को नुकसान पहुचने की वजह से जो अघात होता है, उसे कुंद आघात कहा जाता है।